Exodo

Exodo (anque appellate le Secunde Libro de Moses) es le secunde libro in le Biblia. In illo, Deo demanda Moses a ducer su populo, le israelitas, ex Egypto. Le pharaon in Egypto non vole lassar le populo viagiar, ma post que Deo lassava un serie de plagas colpar Egypto (le dece plagas de Egypto), Moses poteva ducer su populo e salvar lo del armea del pharaon al miraculo del Mar Rubie, ubi ille separa le mar, assi que le populo pote escappar. Pois Deo se manifesta pro Moses al monte Sinai e le dona le Dece Commandamentos.

Exodo es parte del Pentateucho, le cinque libros de Moses, per le quales comencia le Vetere Testamento.

Autor

Le libro mesme non mentiona un autor. Le nomine Secunde Libro de Moses seque le tradition judee e christian que reguarda tote le Pentateucho como scribite per Moses. Ma a causa del discrepantias, inconsistentias, repetitiones e altere proprietates del libros le majoritate del scientistas ha abandonate iste idea.

Categoria:Libros del Vetere Testamento
Categoria:Biblia